CELEX: 32016D2229
Language: bg
Date: 2016-12-09 00:00:00
Title: Решение за изпълнение (ЕС) 2016/2229 на Комисията от 9 декември 2016 година за прекратяване на частичното междинно преразглеждане в съответствие с член 11, параграф 3 от Регламент (ЕС) 2016/1036 на Европейския парламент и на Съвета на антидъмпинговите мерки по отношение на вноса на натриев глюконат с произход от Китайската народна република, което е ограничено до китайския производител износител Shandong Kaison

10.12.2016   
            
            
               BG
            
            
               Официален вестник на Европейския съюз
            
            
               L 336/40
            
         РЕШЕНИЕ ЗА ИЗПЪЛНЕНИЕ (ЕС) 2016/2229 НА КОМИСИЯТА
   от 9 декември 2016 година
   за прекратяване на частичното междинно преразглеждане в съответствие с член 11, параграф 3 от Регламент (ЕС) 2016/1036 на Европейския парламент и на Съвета на антидъмпинговите мерки по отношение на вноса на натриев глюконат с произход от Китайската народна република, което е ограничено до китайския производител износител Shandong Kaison
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 9, параграф 1 от него,
   като има предвид, че:
   1.   ПРОЦЕДУРА
   
   1.1.   Действащи мерки
   
   
               (1)
            
            
               С Регламент за изпълнение (ЕС) № 965/2010 (2) Съветът наложи окончателно антидъмпингово мито върху вноса на сух натриев глюконат с CUS (Customs Union and Statistics) номер 0023277-9 и с CAS (Chemical Abstracts Service) регистрационен номер 527-07-1, понастоящем класиран в код по КН ex 2918 16 00 (код по ТАРИК 2918160010) и с произход от Китайската народна република.
            
         1.2.   Искане за преразглеждане
   
   
               (2)
            
            
               В Комисията постъпи искане за частично междинно преразглеждане в съответствие с член 11, параграф 3 от Регламент (ЕО) № 1225/2009 на Съвета (3), подадено от Jungbunzlauer S.A. и Roquette Italia SpA („заявителите“). Искането беше ограничено по обхват до разглеждането на дъмпинга, доколкото е засегнат един производител износител от Китайската народна република („КНР“), а именно Shandong Kaison.
            
         1.3.   Започване на преразглеждане
   
   
               (3)
            
            
               Като установи след информиране на държавите членки, че в искането се съдържат достатъчно prima facie доказателства, даващи основание за започването на частично междинно преразглеждане, Комисията обяви чрез известие (4), публикувано в Официален вестник на Европейския съюз на 19 февруари 2016 г., за започването на частично междинно преразглеждане в съответствие с член 11, параграф 3 от Регламент (ЕО) № 1225/2009 за защита срещу дъмпингов внос от страни, които не са членки на Европейската общност, ограничено до разглеждането на дъмпинга, доколкото е засегнат Shandong Kaison.
            
         2.   ОТТЕГЛЯНЕ НА ИСКАНЕТО И ПРЕКРАТЯВАНЕ НА ПРОЦЕДУРАТА
   
   
               (4)
            
            
               С писмо до Комисията от 22 септември 2016 г. заявителите оттеглиха искането си за преразглеждане.
            
         
               (5)
            
            
               В съответствие с член 9, параграф 1 от основния регламент при оттегляне на жалба процедурата може да бъде прекратена, освен когато прекратяването не е в интерес на Съюза.
            
         
               (6)
            
            
               При разследването не бяха констатирани съображения, които да сочат, че такова прекратяване не би било в интерес на Съюза. Поради това Комисията смята, че настоящото разследване следва да бъде прекратено. Заинтересованите страни бяха съответно информирани и им беше предоставена възможност да направят коментар. Не бяха получени обаче никакви коментари.
            
         
               (7)
            
            
               Поради това Комисията стигна до заключението, че частичното междинно преразглеждане по отношение на вноса на натриев глюконат с произход от КНР следва да бъде прекратено.
            
         
               (8)
            
            
               Настоящото решение е в съответствие със становището на Комитета, създаден с член 15, параграф 1 от основния регламент,
            
         ПРИЕ НАСТОЯЩОТО РЕШЕНИЕ:
   Член 1
   Частичното междинно преразглеждане на антидъмпинговите мерки, приложими по отношение на вноса на натриев глюконат с произход от Китайската народна република, се прекратява без изменение на равнището на действащите антидъмпингови мерки.
   Член 2
   Настоящото решение влиза в сила в деня след деня на публикуването му в Официален вестник на Европейския съюз.
   
      Съставено в Брюксел на 9 декември 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 176, 30.6.2016 г., стр. 21.
   
      (2)  Регламент за изпълнение (ЕС) № 965/2010 на Съвета от 25 октомври 2010 г. за налагане на окончателно антидъмпингово мито и окончателно събиране на временното мито, наложено върху вноса на натриев глюконат с произход от Китайската народна република (ОВ L 282, 28.10.2010 г., стр. 24).
   
      (3)  Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (ОВ L 343, 22.12.2009 г., стр. 51). Въпросният регламент е кодифициран с основния регламент.
   
      (4)  Известие за започване на частично междинно преразглеждане на антидъмпинговите мерки по отношение на вноса на натриев глюконат с произход от Китайската народна република, което е ограничено до китайския производител износител Shandong Kaison (ОВ C 64, 19.2.2016 г., стр. 4).